Nasturtium officinale

Nasturtium officinale 
Pianta ch'a viv sempe, àuta o lunga fin a 60 cm, un pòch ramificà. Le feuje a l'han ëd fujëtte lateraj e un-a an ponta pì gròssa. Le fior, bianche, a fiorisso a magg-luj.

 Ambient 
A chërs ant ij pòst ùmid, vzin a le sorgiss, an sle rive dij fonsaj, fin a 1500 méter.

 Proprietà 
A l'ha ëd proprietà diurétiche, stimolante, vitaminisante. A l'é dovrà da chi a perd ij cavèj.

 Cusin-a 
As cheujo le feuje e le ponte, da la prima ai prim frèid. A venta tajela e pa s-cianchela, mej con un cotel, dësnò a peul vnì via tuta. A venta lavela pròpi bin.

A l'é servìa crùa, dasnò a perd; ël gust, un pòch picant, a va bin për preparé dle sàusse.

An Giapon a l'é considerà mej ëd jë spinass.

 Arferiment bibliogràfich për chi a veul fé dj'arserche pì ancreuse 
Nasturtium officinale R. Br.

Categorìa:Erbe an cusin-a
Categorìa:Nasturtium